Amendă usturătoare pentru un șofer care nu a oprit la semnalele polițiștilor după ce a fost prins că gonea cu 140 de kilometri pe oră în județul Dîmbovița.
Omanii legii au pornit pe urmele șoferului vitezoman care în cele din urmă a acroșat un autoturism și a mers pe contrasens, potrivit Adevarul.
Având în vedere numeroasele abateri constatate, poliţiştii l-au amendat contravenţional cu 6.685 de lei, iar, ca măsura complementară, au dispus suspendarea exercitării dreptului de a conduce pentru 300 de zile.
„Conducătorul auto, un bărbat de 67 de ani, nu a oprit la semnalul poliţiştilor şi-a continuat deplasarea, fiind urmărit până în zona Complexului de Nataţie Târgovişte. Şoferul, până în momentul în care a fost oprit, ar fi acroşat un autoturism, ar fi avut un comportament agresiv în trafic, ar fi efectuat trei depăşiri neregulamentare şi ar fi circulat pe sensul opus de mers”, informează Poliţia judeţeană Dâmboviţa.